CELEX: 32018D1791
Language: el
Date: 2018-11-06 00:00:00
Title: Απόφαση (ΚΕΠΠΑ) 2018/1791 της Επιτροπής Πολιτικής και Ασφάλειας, της 6ης Νοεμβρίου 2018, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/2/2018)

20.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 293/34
               
            
         ΑΠΌΦΑΣΗ (ΚΕΠΠΑ) 2018/1791 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
         της 6ης Νοεμβρίου 2018
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/2/2018)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
         Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1) και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ για την EUTM Mali.
                  
               
                     (2)
                  
                  
                     Στις 23 Ιανουαρίου 2018, η ΕΠΑ εξέδωσε την απόφαση (ΚΕΠΠΑ) 2018/135 (2) για τον διορισμό του ταξιάρχου Enrique MILLÁN MARTÍNEZ ως διοικητή δυνάμεων της αποστολής της ΕΕ για την EUTM Mali.
                  
               
                     (3)
                  
                  
                     Στις 5 Οκτωβρίου 2018, η Γερμανία πρότεινε τον διορισμό του ταξιάρχου Peter MIROW ως διοικητή δυνάμεων της αποστολής της ΕΕ για την EUTM Mali, σε διαδοχή του ταξιάρχου Enrique MILLÁN MARTÍNEZ, από τις 12 Νοεμβρίου 2018.
                  
               
                     (4)
                  
                  
                     Στις 5 Οκτωβρίου 2018, η στρατιωτική επιτροπή της ΕΕ υποστήριξε την εν λόγω εισήγηση.
                  
               
                     (5)
                  
                  
                     Θα πρέπει συνεπώς να ληφθεί απόφαση σχετικά με τον διορισμό του ταξιάρχου Peter MIROW. Η απόφαση (ΚΕΠΠΑ) 2018/135 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δε συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Peter MIROW διορίζεται διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali), από τις 12 Νοεμβρίου 2018.
         
         
            Άρθρο 2
            Η απόφαση (ΚΕΠΠΑ) 2018/135 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 12 Νοεμβρίου 2018.
         
         
            Βρυξέλλες, 6 Νοεμβρίου 2018.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 14 της 18.1.2013, σ. 19.
         
            (2)  Aπόφαση (ΚΕΠΠΑ) 2018/135 της Επιτροπής Πολιτικής και Ασφάλειας, της 23ης Ιανουαρίου 2018, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/1/2018) (ΕΕ L 24 της 27.1.2018, σ. 1).